open-index/open-wikipedia-markdown huggingface dataset:
2019 m. V.League 1

**[[2019]] m. V.League 1** – Vietnamo stipriausios futbolo lygos 2019 m. sezonas, prasidėjęs 2019 m. vasario 21 d., baigęsis 2019 m. spalio 23 d. 
 
## 2019 m. sezonas
* **V.League 2019** – pirmos pakopos, aukščiausioji futbolo lyga.
* 2019 m. dalyvavo 14 komandų. 
### Galutinė lentelė
* **[[Hà Nội FC]] tapo šalies čempionais.**

## Pereinamosios rungtynės
----

* **[[Thanh Hóa FC|Thanh Hóa]] nugalėjo varžovus rezultatu 1-0 ir išsaugojo vietą elito divizione.**
----

## [[Vietnamo futbolo taurė]]
* Finalo rungtynės įvyko 2019 m. spalio 31 d.
----

* **[[Hà Nội FC|Hà Nội]] nugalėjo varžovus finalo rungtynėse rezultatu 2-1 ir iškovojo taurę.**
----

## Išnašos
 

## Nuorodos
* RSSSF 2019 m. rezultatai
* RSSSF čempionų sąrašas
* RSSSF taurės turnyrai
* soccerway.com
PVF-CAND FC

**Futbolo klubas „PVF–CAND“** arba **PVF–CAND FC** () – Vietnamo futbolo klubas iš Hėngjeno.

Namų rungtynes žaidžia „SVĐ Trung tâm đào tạo trẻ PVF“ stadione, kuris talpina 5 tūkst. žiūrovų.

## Istorija
Klubo ištakos siekia 2009 m., kai oficialiai buvo įkurta Vietnamo talentų akademija. Vėliau (2018 m.) įkurtas futbolo klubas, kuris bendradarbiauja su kitų šalių futbolo klubais.

2019 m. sezone varžėsi V.League 2, kur užėmė antrą vietą ir dėl patekimo į V.League 1 kovojo su 13 vietą jose užėmusia komanda. Pereinamąsias rungtynes pralaimėjo ir į V.League 1 nepateko.

2024–2025 m. sezone Antroje lygoje (V.League 2) liko trečioje vietoje; 2025 m. rugpjūčio 1 d. tapo žinoma, kad Quảng Nam FC pasitraukė iš V.League 1. Netrukus į V.League 1 pakviestas PVF-CAND klubas.

## Sezonai
; Pastarųjų metų sezonai

|}

## Išnašos

## Nuorodos
* V.League svetainė
Poenari pilis

**Poenari pilis** () – pilies griuvėsiai Rumunijoje, Ardžešo apskrityje, Transilvanijos Alpių pietuose, likę ant kalno viršūnės. Tai viena iš pilių, kuri priklausė Vladui Drakulai.

## Pilies išsidėstymas

Poenari pilis iškilusi virš Ardžešo upės, kas leisdavo senovėje kontroliuoti kelią, sujungiantį Transilvaniją ir Valachiją. Šiuo metu išlikusios vieno aukšto mūrinės sienos ir bokštai.

Pilis yra Cetatea kalno plokščiakalnyje, nukreiptoje į vakarinę vienos pavojingiausių ir aukščiausių Rumunijoje asfaltuotos Transfegerešano magistralės pusę, Ardžešo upės suformuotame kanjone, netoli Fegerašo kalnų.

## Istorija

Poenari pilį XIII a. pastatė valachai, XIV a. pilis priklausė Basarabų dinastijai. XV a. ji buvo perstatyta ir sutvirtinta Vlado Drakulos, kuris pavertė Poenari pilį viena savo pagrindinių rezidencijų.

Apačioje yra 1480 betoninių laiptelių tiesiai į viršų, kuriais lipant, patenkama į pilį.

Nors pilis buvo naudojama daugelį metų po Vlado Drakulos mirties 1476 m., XVI amžiaus pirmoje pusėje ji liko apleista ir XVII amžiuje virto griuvėsiais. Pilies vieta apsunkino jos užkariavimą. 1913 m. sausio 13 d. žemės drebėjimo sukeltos nuošliaužos nusinešė žemyn pilies dalis, kurios nugrimzdo į upę. Dar du žemės drebėjimai, įvykę 1940 m. ir 1976 m. taip pat pridarė nuostolių. Pilis buvo šiek tiek suremontuota: tebestovi jos sienos ir bokštai.
Nuo 2009 m. pilis administruojama Ardžešo apskrities muziejaus.

## Galerija


Cetatea Poenari 2.jpg|thumb|Poenari pilis
PoienariCastle1.jpg|thumb|Poenari pilis
Ruinele Cetatii Poenari.jpg|thumb|Poenari pilis
Cetatea Poienari.jpg|thumb|Poenari pilis



## Šaltiniai

## Literatūra
* Maria Ciobanu, Nicolae Moisescu, Ștefan Radu Ciobanu: Cetatea Poienari. Editura Sport-Tursm, Bukarest (Bucureşti) 1984.
* Robert Reid, Leif Pettersen, Romania e Moldova, EDT, 2007, p. 116, ISBN 978-8860401489.
Viltautai

**Viltautai** (, nuo 1938 m. *Schatzhagen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 5 km į šiaurės rytus nuo Pilkalnio, 16 km į pietryčius nuo Lazdynų, prie Meškupės.

## Istorija

Minimi nuo 1580 m. Istoriniai pavadinimo rašybos variantai: *Willotaiten*, *Wilthauten*, *Wiltauken*, *Willtauten*. 1785 m. buvo karališkasis valstiečių kaimas su aliejaus spaudykla ir 11 ugniakurų, 1823 m. – valstiečių kaimas su 78 gyventojais. 1847 m. Viltautų kaime buvo 14 gyvenamųjų pastatų ir 110 gyventojų. 1723–1818 m. priklausė Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Rudžių valsčius, kuriam priklausė ir Viltautų kaimo bendruomenė. 1901 m. pro kaimą nutiesta siaurojo geležinkelio linija, įrengta stotelė.

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Galu

**Galu**, **gala** (, ) – požemio pasaulio demonai Mesopotamijos mitologijoje. Buvo tikima, kad galu nusigabena žmones į požemio pasaulį. Be galu, Mesopotamijos mitologijoje būta ir nemažai kitų požemio pasaulio demonų tipų.

Mituose vaizduojami kaip negailestingos būtybės, užtikrinančios, kad nė vienas, kurio tokia lemtis, neišvengtų požemio pasaulio. Minimi mite „Inanos nužengimas į požemio pasaulį“, taip pat pasakojimuose apie Dumuzio mirtį. Anot mito, Inana grįžta iš požemio pasaulio lydima galu. Būtent šių demonų grupė nugabena Dumuzį į požemio pasaulį, kad šis pakeistų Inaną. Keliose šumerų poemose aprašomas apleistas Dumuzio avių gardas. Užkalbėjimuose galu neretai įvardijami kaip vienas iš septynių blogųjų demonų tipų. Viename maginiame tekste nurodoma, kad būta septyneto galu.

Tikėta, kad galu, kaip ir kitų tipų demonai, žmonių atžvilgiu gali veikti ir palankiai. Lagašo valdovo Gudėjos himne minimas antraeilis dievas Ig-alima, kuris įvardijamas „didžiuoju Girsu [miesto] galu“.

## Šaltiniai
Kęstutis Zapkus

**Kęstutis ''Kes'' Zapkus** (g. 1938 m. balandžio 22 d., Dabikinės k., Akmenės r.) – vienas garsiausių lietuvių dailininkų JAV, pedagogas.

Baigiantis karui su motina pasitraukė iš Lietuvos ir 1947 m. atvyko į JAV.

1956–1960 m. studijavo Čikagos meno instituto mokykloje. Išsilavinimą įgijo Čikagoje, kur lankė lituanistinę mokyklą, dalyvavo tautinių šokių grupėje, lankė skautų užsiėmimus.

1960 m. baigė Čikagos meno institutą. Jaunimo centre skautai akademikai surengė ir pirmąją jo tapybos parodą, į kurią buvo pakviesti amerikiečiai meno kritikai. Žymus kritikas Franz Schultz šią Zapkaus parodą pavadino „geriausia, surengta tais metais“. Beveik visus paveikslus nupirko „Gress“ meno galerija. Tai buvo smarkus paskatinimas jaunam dailininkui veržtis aukščiau.

Po to meno studijas gilino Syrakūzų universitete Niujorke, kur įgijo magistro laipsnį. Kiek vėliau, gavęs *Ryer-son* stipendiją į meną gilinosi Paryžiuje. Nuo 1965 m. gyvena Niujorke. Nuo 1956 m. dėstė Prinstono universitete. 1962–1965 m. gavęs stipendiją dirbo Paryžiuje ir kituose Europos miestuose.

1992 m. K. Zapkus atvyko dėstyti į Vilniaus dailės akademiją. Dėstė pusmetį, bet sukurta legenda gyva ligi šiol. Jo vadovaujamame kurse buvo dailininkai Žilvinas Kempinas, Patricija Jurkšaitytė, Aidas Bareikis, Ieva Martinaitytė-Mediodia.

K. Zapkaus darbai yra apkeliavę prestižines pasaulio galerijas – Bruklino muziejų, Vašingtone esantį Smithsono, Čikagos meno institutą, Masačusetso technologijų institutą Bostone. 2014 m. darbų retrospektyva pirmą kartą surengta Nacionalinėje dailės galerijoje (NDG) Vilniuje.

## Šaltiniai

## Nuorodos
* Dailininko tinklapis
Marko Karamarko

**Markas Karamarkas** (; g. 1993 m. kovo 27 d.) – kroatų kilmės Vokietijos futbolininkas, gynėjas arba atraminis saugas. Lietuvoje atstovavo Vilniaus „Žalgirio“ ir „Riterių“ futbolo klubams.

## Karjera
Gimė Vokietijoje, Viteno mieste. Karjeros pradžioje atstovavo įvairiems klubams Vokietijoje. Buvo išvykęs į Belgiją.
 
### Žaidimas Kroatijoje
2016 m. persikėlė į Kroatiją. Priklausė „Osijek“ klubui, bet buvo nuomos pagrindais skolinamas „Sesvete“. 

Atstovavo „Cibalia“ ir „Slaven Belupo“.

### FK Žalgiris
2020 m. sausio 28 d. tapo Vilniaus „Žalgirio“ nariu.

2020 m. vasario 29 d. žaidė Optibet LFF Supertaurės rungtynėse prieš „Sūduvą“. Žalgiriečiai iškovojo pergalę rezultatu 1:0 ir iškovojo Supertaurę. Šiose rungtynėse žaidėjas patyrė traumą ir buvo pakeistas. Keletą mėnesių teko gydytis traumą.

2020 m. birželio 6 d. debiutavo A lygoje prieš FK Kauno Žalgiris. Pasirodė po keitimo ir žaidė iki finalinio švilpuko.

2020 m. birželio 20 d. rungtynėse prieš „Sūduvą“ 36 min. pelnė įvartį ir žalgiriečiai pirmavo rezultatu 1:0. Varžovams pavyko išlyginti rezultatą prieš pat finalinį švilpuką.

2020 m. liepos 19 d. rungtynėse prieš „Panevėžį“ 36 min. pelnė įvartį ir žalgiriečiai pirmavo rezultatu 1:0. Galutinis rezultatas 2:1 žalgiriečių naudai.

Kurį laiką nežaidė dėl patirtos traumos. Aikštėje pasirodė 2021 m. spalio 30 d. rungtynėse prieš FC Hegelmann Litauen.

### Vėlesnė karjera
2022 m. atstovavo NK Croatia Zmijavci (Kroatija). Vėliau žaidė FK Velež Mostar (Bosnija ir Hercegovina), GFK Dubočica (Serbija), NK Triglav Kranj (Slovėnija) bei NK Zrinski Osjecko (Kroatija).

### FK Riteriai
2025 m. liepos mėn. pranešta, kad pasirašė sutartį su „Riterių“ klubu. 2025 m. liepos 11 d. debiutavo A lygos rungtynėse prieš FA Šiauliai. Susitikimą pradėjo pagrindinėje sudėtyje ir žaidė iki finalinio švilpuko. Šiauliečiai palaužė varžovus rezultatu 2-0.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
* **[[A lyga|A lygos]] čempionas: [[2020 m. A lyga|2020]], [[2021 m. A lyga|2021]] m.
* **Supertaurės laimėtojas''': 2020 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
CSF Spartanii Selemet

**Selemento futbolo klubas „Spartani“** () – Moldavijos futbolo klubas iš Selemeto kaimo, esančio pietinėje šalies dalyje.

## Istorija
Klubas įkurtas 2018 m. kovo 26 d. Nuo 2019 m. žaidė A divizijoje. 2024–2025 m. sezone debiutavo stipriausioje šalies lygoje - Super Liga.

## Apranga
;Sportinės aprangos pokyčiai:

## Pasiekimai
;  **Divizia A (II):**
: Trečia vieta: 2019 m.

## Sezonai

|}

## Stadionas
* Selemeto miesto futbolo stadionas, kuriame namų rungtynes žaidžia vietos komandos.
* Talpina vieną tūkstantį žiūrovų.

## Išnašos

## Nuorodos
* SOCCERWAY
* Globalsportsarchive
Selemetas

**Selemetas** – kaimas pietų Moldavijoje, Čimišlijos rajone. Absoliuti gyventojų dauguma yra moldavai. Kaimas yra 100 metrų aukštyje virš jūros lygio. Kaimą garsina vietos futbolo klubas, kuris 2019 m. rudenį žaidė pereinamąsias rungtynes dėl patekimo į aukščiausią lygą, tačiau jas pralaimėjo ir į nacionalinę diviziją nepateko.

## Sportas
* FC Spartanii Selemet (futbolo klubas)
* Selemeto futbolo stadionas.

## Stadionas
* Selemeto futbolo stadionas, kuriame namų rungtynes žaidžia vietos komandos.
* Talpina vieną tūkstantį žiūrovų.

## Šaltiniai
Geros blogybės

**Geros blogybės** – Lietuvos dailininkų grupė, įkurta 1992 m. Grupė atsisakė tradicijų ir reprezentavo meno pasaulį tokį, koks jis tuomet buvo.

Grupės sukurimą paskatino tuo metu Vilniaus dailės akademijoje dėsčiusio Lietuvos išeivijos dailininko Kęstučio Zapkaus dėstymo įtaka. Zapkaus studentai kartu dirbo, bandė naujas strategijas, ieškodami savo temų rašė dienoraščius, aktyviai dalyvavo vieni kitų darbų aptarimuose, netgi kūrė bendrą diplominį darbą – devynias drobes, sukomponuotas iš devynių stačiakampių, iš kurių tik vienas buvo originalas, o kiti – bendrakursių darbų kopijos. Tiesa, jo neleista gintis. Tai išryškino nehierarchinį kūrybos ir bendradarbiavimo supratimą.

## Nariai
* Aidas Bareikis
* Patricija Jurkšaitytė
* Leila Kasputienė
* Žilvinas Kempinas
* Saulius Kruopis
* Giedrė Lilienė
* Julius Ludavičius
* Ieva Martinaitytė-Mediodia
* Saulius Mažylis
* Audrius Šumskas
* Gintautas Vaičys
* Raimondas Žilys

## Parodos
* 1992 m. Geros blogybės (Vilniaus dvylika). Tapyba (Šiuolaikinio meno centras, 1992 m. birželio 8-17 d.)
* 2014 m. Inversija. Blogos gėrybės (Jono Meko vizualiųjų menų centras, 2014 m. gegužės 7-17 d.)

## Šaltiniai

## Nuorodos
* Paroda Šiuolaikinio meno centre (1992.VI.08 – VI.17)
McKenna Akimi Davidson

**Makena Akimi Davidson** (g. 1994 m. spalio 5 d., Havajai) – amerikiečių futbolininkė. Atakuojančio plano žaidėja (saugė arba puolėja).

## Karjera
Studijų metais (2012–2016 m.) atstovavo „Pacific University“ (Ramiojo vandenyno universitetas, Oregono valstijoje). 

Baigusi universitetą (2016) m., karjerą tęsė Čatanugos (Tenesio valstija) FC „Chattanooga“.

2017 m. perėjo į Sietlo „Issaquah Gunners“ klubą. Tais pačiais metais išvyko į Kaliforniją, kur atstovavo FC Freeze.

### Veksfordo „Youths“
2018 m. persikėlė rungtyniauti į Europą. Su Veksfordo „Youths“ ekipa žaidė aukščiausioje Airijos lygoje, bei debiutavo UEFA moterų Čempionių lygos turnyre. 2019 m. rugpjūčio 10 d. Čempionų lygos rungtynėse Makenos pelnytas įvartis užkirto Šiaulių FC Gintrai patekti į kitą turnyro etapą. Lietuvos komanda pirmavo 1-0. Makena išlygino rezultatą, o vėliau Airijos komanda dar kartą pelnė įvartį. (Galutinis rezultatas buvo 2-1, airių naudai.) Su Veksfordo „Youths“ 2018 m. tapo šalies čempione. 2019 m. komanda Airijoje liko trečioje vietoje.

### FC Gintra
2020 m. sausio mėn. FC Gintra pranešė apie naujokę iš Havajų. Moterų A lygoje 2020 m. sezone sužaidė 15 rungtynių ir pasižymėjo 7 įvarčiais.

### Vėlesnė karjera
Vėlesniais metais rungtyniavo Albanijoje. Atstovavo Škoderio „Vllaznia“.

## Pasiekimai
;Wexford Youths
***Airijos čempionė**: 2018 m.
***Lygos taurės laimėtoja**: 2018 m.
;FC Gintra
***Lietuvos čempionė**: 2020 m.

## Šaltiniai

## Nuorodos
*lietuvosfutbolas.lt (Gintros 2020 m. sezonas)
*lietuvosfutbolas.lt (Apie žaidėją)
*soccerway duomenų bazė
*irishtimes.com
*Globalsportsarchive
Peamount United (moterys)

**Peamount United moterų komanda** – Airijos moterų futbolo komanda iš Njūkastlo, Pietų Dubline. Rungtyniavo Nacionalinėje moterų lygoje ().

## Istorija

Klubas įkurtas 1983 m.

### Peamount United (moterys)

Moterų komanda nuolatos kovoja dėl aukščiausių vietų ir trofėjų Airijoje. 2019 m. tapo čempionėmis. (Antrą kartą komandos istorijoje).

## UEFA moterų čempionų lyga
Kitados dalyvavo čempionų lygos atrankos turnyruos.

## Pasiekimai
;  **[[Women's National League]]:**
* **Airijos čempionės (4):** 2011–12, 2019, 2020, 2023 m.
;  **Airijos moterų futbolo taurė:**
* **Laimėtojos (1):** 2010 m.

## Sezonai

## Klubo spalvos
Peamount United rungtyniauja žalia juoda apranga, o svetur – mėlyna juoda su baltais žymenimis.

## Aprangos pokyčiai

; Aprangos gamintojai
*  Uhlsport (metai nežinomi);

## Sudėtis
Atnaujinta: 2019 m. rugpjūčio 13 d. 

## Išnašos

## Nuorodos
* Oficiali klubo svetatinė
* SOCCERWAY
* FLASHSCORE
FC Dacia Buiucani

**Kišiniovo (Bujukanio) futbolo klubas „Dakija“** – Moldavijos futbolo klubas iš Kišiniovo miesto, šiaurės vakarinės dalies rajono Bujukanio. 

Ankstesniais metais čia buvo to paties pavadinimo kaimas (Bujukanis). Klubo pavadinimas kilęs iš šio vietovardžio, pridedant Dakijos vardą. 

## Istorija
Klubas įkurtas 1997 m. rugsėjo 25 d. 

2019 m. A divizijoje užėmė antrą vietą, kuri leidžia komandai 2020 m. debiutuoti Nacionalinėje (aukščiausioje) lygoje.

2020/21 m. sezone žaidė aukščiausioje šalies lygoje ir tarp aštuonių dalyvių liko penkti. Po sezono klubo vadovai pranešė, kad klubas turi finansinių nepriteklių ir traukiasi į žemesnį divizioną.

## Apranga
* Klubo spalvos – mėlyna ir geltona. 
* Aprangų gamintojai – ispanų Joma firma.

## Stadionai
* Aukščiausios lygos rungtynes žaidžia Joma Arena, kuri talpina du tūkst. žiūrovų.
* Yra ir alternatyvus stadionas (*[[Stadionul CSCT Buiucani]]*), esantis Bujukanio rajone.

## Pasiekimai
* Divizia A (antra pakopa):
: Antra vieta: 2019 m.
* Divizia B (trečia pakopa):
: Antra vieta: 2018 m.

## Sezonai

|}

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
* Globalsportsarchive
FC Speranța Drochia

**Drokijos futbolo klubas „Speranța“** – Moldavijos futbolo klubas iš Drokijos miesto.

Namų rungtynes žaidžia Raškanio mieste esančiame futbolo stadione (Stadionul Orăşenesc), kuris talpina 4 tūkst. žiūrovų.

## Istorija
Klubo ištakos siekia 1976 m. Moldovai tapus nepriklausoma valstybe, kurį laiką rungtyniavo antroje pakopoje. 

1996 m. šis klubas patyrė finansinių problemų ir buvo likviduotas.

Vėlesniais metais radosi kitas klubas. 2007 m. žinomas „Speranța“ pavadinimu.

* Klubas įkurtas (). 
* Nuo 2019 m. žaidė A divizijoje.

## Apranga
Klubo spalvos – raudona ir žalia. Vilkėjo Zeus firmos aprangas (2019 m.), o vėliau (2021–2022 m. sezone) – Jako.

; Sportinės aprangos pokyčiai.
* Namuose žaidžia raudona apranga. 
* Išvykose rungtyniauja žalia apranga.

## Pasiekimai
* Divizia A (antra pakopa):
: Septinta vieta: 2019 m.

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Nirritė

**Nirritė** () – vedinė negandų ir nelemties deivė. Ji porąsyk minima „Rigvedoje“ (VII.37.7 ir VII.104.9), kur ji pasirodo kaip bloga lemiantis ženklas, kurio aukotojai siekia išvengti. Vedų aukojimuose (jadžnoje) skiriamos atnašos Nirritei, kad ši laikytųsi toliau nuo aukojimo vietų.

Protarpiais Nirritė minima ir vėlesniuose tekstuose (pvz., „Mahabharatoje“), kur laikoma Adharmos („nedarnos, neteisybės“) žmona. Pasak „Markandėja puranos“, jos vaikai – Naraka („pragaras“) ir Bhaja („baimė“). Nirritės vaikus (*nairr̥tyaḥ*) valdo dievas Kubera. „Šatapatha brahmanoje“ teigiama, kad ji gyvena mirusiųjų pasaulyje.

Dievavardis kildinamas iš *nir-* („ne, be“) ir *[[rita (induizmas)|r̥ta-]]* (< „tvarka; taisyti“).

## Šaltiniai
Trečiokai

**Trečiokai** (, nuo 1936 m. *Treufelde*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 3 km į šiaurės rytus nuo Pilkalnio.

## Istorija

Minimi nuo 1580 m. Istoriniai pavadinimo rašybos variantai: * Tretzschocken*, * Tretschaken*, * Tretzocken*, *Tretzacken*, *Tretszaken*, *Treczacken*, *Tretziacken*, *Tretszacken*, *Trettschacken*. 1785 m. buvo karališkasis valstiečių kaimas su 11 ugniakurų, 1823 m. – mišrusis kaimas su 64 gyventojais. 1847 m. Trečiokų kaime buvo 17 gyvenamųjų pastatų ir 125 gyventojai. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Rudžių valsčius, kuriam priklausė ir Trečiokų kaimo bendruomenė. Kaimo šiaurėje tekėjo Meškupė, pietuose, Paniabalio pelkės pakraščiuose buvo kasamos durpės. Kaimo viduriu ėjo Pilkalnio–Širvintos plentas, tiestas XIX a. vid.

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Gidim

**Gidim** () – mirusiųjų dvasios ir vaiduokliai Mesopotamijos mitologijoje. Atitikmuo akadų kalboje – *etemmu*.

Tikėta, kad po mirties žmonių dvasios atsiduria požemio pasaulyje, jų pomirtinė būtis esanti nyki ir slogi. Dėl to buvo manoma, kad šios dvasios kaip vaiduokliai gali sugrįžti iš požemio pasaulio persekioti gyvųjų. Siekiant nuo to apsisaugoti, mirusiesiems būdavo atnašaujamas maistas ir gėrimai. Manyta, kad didžiausią pavojų kelia žmonių, mirusių smurtine mirtimi, dvasios. Įsivaizduota, kad jos galinčios įsiskverbti į žmogų pro ausis. Apsiginti nuo gidim būdavo pasitelkiama ir magija. Išlikęs užkalbėjimų rinkinys *gidim-bul = etemmu lemnutu*. Šiais užkalbėjimais buvo siekiama išvaryti piktąsias mirusiųjų dvasias.

Manyta, kad gidim gali sukelti įvairaus pobūdžio negalavimus. Vienas toks negalavimas, vadintas *sibit etemmi* („apniktas vaiduoklio“), buvo siejamas su fiziniais simptomais. Tuo tarpu *qat etemmi* („vaiduoklio ranka“) vadintas daugiausia psichologinio pobūdžio negalavimas.

Tarp babiloniečių buvo paplitusi nekromantija: tariamai iškviestiems vaiduokliams būdavo užduodami klausimai apie ateitį. Visgi tokia veikla buvo laikoma pavojinga. Aptiktas ritualas, kuriuo buvo siekiama apsisaugoti nuo neigiamo nekromantijos poveikio. Aptikta ir ritualų mirusiųjų dvasioms iškviesti, kad žmonės jas pamatytų, su jomis pasikalbėtų ir kad jų padedami priimtų sudėtingus sprendimus. Žinomi bent trys tokie tekstai.

## Šaltiniai
Kailua-Kona

**Kailua-Kona** (hav., ) yra miestas JAV, Havajų valstijoje. Miestas yra Havajų saloje, vakarinėje jos dalyje, Kailua užutėkio pakrantėje, prie Hualālai vulkano. Tai svarbus turistinis centras. Yra tarptautinis oro uostas.

## Istorija
Bendruomenę įsteigė karalius Kamehameha I, o gyvenvietė tapo jo vyriausybės buveine. Jis buvo Konos valdovas, galiausiai, įsitvirtino saloje ir 1795 m. jo įtakoje atsidūrė visas Havajų salynas. Miestas tapo naujai suvienytos Havajų karalystės sostine. Vėliau sostinė buvo perkelta į Lahainą, o po to į Honolulu.

Kailua-Kona buvo nedidelis žvejų kaimelis. XX amžiaus pabaigoje ir XXI amžiaus pradžioje regione įvyko nekilnojamojo turto ir statybų bumas, kurį paskatino turizmas ir investicijos.

2006 m. miestas atsidūrė Kiholo įlankos žemės drebėjimo epicentre.

## Pramogos ir laisvalaikis

* Ekskursijos laivu, kurios leidžia turistams plaukti su delfinais, stebėti banginius ir žvejoti vandenyne, paprastai išvykstama iš Honokohau uosto.
* Kahaluʻu įlanka yra populiari vieta nardyti.
* Į šiaurę nuo molo yra Kamakahonu karališkoji rezidencija ir Ahuʻena Heiau. Kita karališkoji rezidencija yra Huliheʻe rūmai, kuriais Havajų karališkosios šeimos nariai naudojosi iki 1914 m.

## Žinomi žmonės
* Michael Dell, Dell Technologies bendrovės įkūrėjas;
* McKenna Davidson futbolininkė.

## Nuorodos
* Miesto svetainė
* https://konahistorical.org/
Thomas Salamon

**Tomas Salamonas** (*Thomas Salamon*, g. 1989 m. sausio 18 d.) – futbolininkas iš Austrijos, žaidžiantis gynėjo pozicijoje.

## Karjera
Žaidė gimtinėje. Atstovavo „Mattersburg“ (2008-2011), „Grodig“ (2011-2014), Vienos „Austria“ (2014-2019) ir „Horn“ (2019).
### FK Sūduva
#### 2020 m.
Nuo 2020 m. sausio 31 d. FK Sūduva narys. A lygoje 2020 m. gynėjas sužaidė 18 rungtynių, per kurias pelnė 2 įvarčius ir atliko rezultatyvų perdavimą.
#### 2021 m.
2021 m. sezono pradžią praleido dėl patirtos traumos. 2021 m. birželio 16 d. pranešta, kad su žaidėju sutartis buvo nutraukta abipusiu susitarimu.

### SKN Sankt Pölten
SKN Sankt Pölten tapo sekančiu klubu. Jame žaidė nuo 2021 m.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK Sūduva
* A lyga:
: vicečempionas: 2020;

## Išnašos

## Nuorodos
* fksuduva.lt
* soccerway
* transfermarkt.it
* resultados.as.com
* alyga.lt svetainė
* lietuvosfutbolas.lt
Tin Machine II (albumas)

**„Tin Machine II“** – antrasis studijinis anglų-amerikiečių roko grupės Tin Machine paskutinis albumas, išleistas kompanijos „Victory Music“ 1991 m. Išleidusi šį albumą ir užbaigusi pasaulines gastroles, grupė iširo, kai Davidas Bowie nusprendė grįžti prie solinės karjeros.

## Dainų sąrašas
Visas dainas parašė David Bowie ir Reeves Gabrels, išskyrus kur pažymėta.

# „Baby Universal“ – 3:18
# „One Shot“ (Bowie, Gabrels, Hunt Sales, Tony Fox Sales) – 5:11
# „You Belong in Rock n' Roll“ – 4:07
# „If There Is Something“ (Bryan Ferry) – 4:45
# „Amlapura“ – 3:46
# „Betty Wrong“ – 3:48
# „You Can't Talk“ (Bowie, Gabrels, H. Sales, T. Sales) – 3:09
# „Stateside“ (Bowie, H. Sales) – 5:38
# „Shopping for Girls“ – 3:44
# „A Big Hurt“ (Bowie) – 3:40
# „Sorry“ (H. Sales) – 3:29
# „Goodbye Mr. Ed“ (Bowie, H. Sales, T. Sales) – 3:24
# „Hammerhead“ (instrumentalinė) (Bowie, H. Sales) – 0:57
Astronomo Koperniko pokalbis su Dievu

**Astronomo Koperniko pokalbis su Dievu** () – 1873 m. sukurtas lenkų dailininko Jano Mateikos paveikslas, vaizduojantis astronomą Mikalojų Koperniką, šalia Fromborko katedros stovinčio bokšto balkone stebintį dangų.

Šiuo metu paveikslas puošia Krokuvos universiteto „Collegium Novum“ pastatą. Kaip ir daugelį kitų kūrinių, Mateika šį paveikslą nutapė kaip istorinių paveikslų serijos, skirtos vaizduoti įsimintinus Lenkijos istorijos įvykius, dalį.

## Istorija

Janas Mateika pradėjo tapyti paveikslą 1871 m., ruošdamasis Koperniko 400-osioms gimimo metinėms. Šiame paveiksle dailininkas stengėsi atspindėti Koperniką kaip Heliocentrinės pasaulio struktūros teorijos šalininką.

Prieš tapydamas paveikslą, Mateika išanalizavo istorinius dokumentus, kurie buvo prieinami Krokuvos Jogailos universitete ir nupiešė keletą eskizų pieštuku bei du eskizus aliejumi, kol sugalvojo galutinį būsimo paveikslo variantą. Patį paveikslą tapė 1872 m. vasarą ir užbaigė 1873 m. pradžioje savo gyvenamajame būste Krokuvoje.

Jubiliejinės Koperniko šventės Krokuvoje organizatoriai nepalaikė Mateikos idėjos dėl paveikslo ir neplanavo šio kūrinio eksponuoti per pačią šventę. Į dailininką kreipėsi Koperniko gimtojo miesto Torunės, tuo metu priklausiusio Vokietijos imperijai, valdžios atstovai su pasiūlymu nupirkti drobę, tačiau Mateika šį pasiūlymą atmetė ir surengė privačią parodą Krokuvoje, per kurią parodė visuomenei šį kūrinį.

Paroda įvyko 1873 m. vasario mėn. Krokuvos rotušės pastate. Pajamos iš parodos buvo paaukotos labdarai. Tais pačiais metais paveikslas buvo eksponuojamas Vienoje.

Tų metų kovą Krokuvos visuomenė iš Mateikos įsigijo paveikslą už 12 tūkstančių zlotų ir perdavė Jogailaičių universitetui, kur paveikslas buvo pakabintas „*Collegium Novum*“ pastate ir tebėra ten.

## Aprašymas

Daugumai Mateikos drobių būdingos masinės scenos. Šiuo atžvilgiu paveikslas „Astronomo Koperniko pokalbis su Dievu“ yra išimtis.

Paveiksle pavaizduotas įkvėptas Mikalojus Kopernikas, kuris atlieka astronominį dangaus stebėjimą, prieš auštant. Mokslininkas yra pastato, stovinčio šalia Fromborko katedros, balkone apsuptas įvairių astronominių prietaisų. Šalia Koperniko ant plokščios lentos nubraižytas heliocentrinio pasaulio modelio vaizdas (sukurtas remiantis iliustracija iš pagrindinio Koperniko darbo „Dėl dangaus sferų sukimosi“).

Vieta, kur vaizduojamas Kopernikas, yra išgalvota: žinoma, kad Kopernikas neturėjo observatorijos bokšte Fromborke (galbūt jis stebėjo dangų iš pirmo aukšto ar iš savo namo esančio sodo), todėl vaizdas paveiksle yra simbolinis.

Paveikslas sukomponuotas simetriškai, su centrine herojaus figūra. Jame ryškus šviesos kontrastas centre su tamsiomis spalvomis periferijoje. Įkvėpta Koperniko būklė (ekstazė) išreikšta per subtilų šviesos žaismą. Kaip Koperniko įvaizdžio modelius Mateika pasitelkė daktarą Henriką Levitą ir jo sūnėną Antonijų Serafinskį.

## Šaltiniai
Shiseido

**Shiseido** () – tarptautinė Japonijos kompanija, gaminanti įvairius kosmetikos produktus. Tai viena seniausių tokio pobūdžio kompanijų, veikianti nuo 1872 m., kada Arinobu Fukuhara Tokijuje įsteigė vakarietiško stiliaus vaistinę. Joje pradėjo prekiauti ir savo gamybos produktais, kaip kad dantų pasta, losjonais, kvepalais ir kita. XX a. pradžioje plėtė tiek gamybos pajėgumus, tiek parduotuvių tinklą, pradėjo produkciją eksportuoti į užsienį. Po Antrojo pasaulinio karo pradėjo steigti padalinius užsienyje: JAV (1965 m.), Italijoje (1968 m.), Singapūre (1970 m.), Naujojoje Zelandijoje (1971 m.) ir kitur. 2019 m. duomenimis, „Shiseido“ buvo penkta pagal dydį kosmetikos kompanija pasaulyje.

## Galerija


Tokyo Ginza Shiseido building 2019.jpg|Shiseido pastatas Tokijuje, Ginzos rajone
Shiseido, tầng 1, Vincom Nguyễn Chí Thanh, Hà Nội 001.JPG|Shiseido parduotuvė Vietname
大丸化粧品店さん (5536388092).jpg|Shiseido kosmetikos skyriuje parduotuvėje Japonijoje


## Šaltiniai
Ikato kalnagūbris

**Ikato kalnagūbris** () – kalnagūbris Rusijoje, Užbaikalėje, Buriatijoje, į rytus nuo Barguzino kalnagūbrio. Ilgis iš pietvakarių į šiaurės rytus – 320 km. Aukštis iki 2573 m. Pavadintas pagal dvi Ikato upes, tekančias iš skirtingų kalnagūbrio pusių.

Masyvas sudarytas iš granito, kristalinių skalūnų. Būdingas aukštikalnių kraštovaizdis. Šlaitų apačioje (iki 900 m) plyti miškastepės, aukščiau – maumedžių taiga maišosi su kalnapušių sąžalynais ir kalnų tundra. Šiaurės vakarinio šlaito dalis patenka į Džergino rezervatą.

Vakariniuose šlaituose išteka Barguzinas (Baikalo baseinas), rytiniuose – Vitimo baseino upės (Cipa, Cipikanas, Vitimkanas ir kt.).

## Šaltiniai
Kremas

**Kremas** () – kosmetinis arba gydomasis tepalas, puskietė emulsija, kurią sudaro riebalai, emulsikliai ir vanduo, taip pat įvairūs priedai, papildai. Dažniausiai naudojamas tepimui ant įvairių kūno dalių odos, gleivinių paviršių, suteikia minkštumo ir elastingumo, apsaugo nuo neigiamo aplinkos poveikio. Kremų pavidalu gaminami gydomieji preparatai, tokie kaip vietiniai anestetikai, priešuždegiminiai, priešgrybeliniai ir kiti vaistai.

## Savybės

Kremo drėkinamąją, maitinamąją, apsauginę funkcijas sustiprina pridedami vitaminai ir aktyviosios medžiagos, gaunamos iš vaistažolių, uogų, vaisių ir daržovių ekstraktų. Kremo savybės pagerinamos, jo sudėtį papildant įvairiais priedais, pvz., kvapiosios medžiagos suteikia norimą kvapą, konservantai suteikia ilgesnį galiojimo laiką, saugo nuo bakterijų ir grybelių. Tam kad kremas išliktų stabilus, laikui bėgant neišsisluoksniuotų, naudojami tam tikri emulsikliai, kurie taip pat gali padėti kreme esančioms medžiagoms geriau prasiskverbti į odą.

Kremų tipai:
* valomieji kremai turi sintetinių valiklių, kurie pašalina nuo odos paviršiaus įvairius nešvarumus, 
* drėkinamuosiuose kremuose esančios medžiagos padeda absorbuoti vandenį, sulaikyti jį odoje, turi švelninantį poveikį,
* maitinamųjų kremų komponentai, pvz. vitaminai, gerina odos būklę.

## Šaltiniai
Kremas (reikšmės)

**Kremas** () – sąvoka, turinti įvairias reikšmes:

* Kremas – kosmetinis arba gydomasis tepalas.
* Kremas (konditerija) – konditerijos pusgaminis, naudojamas sluoksniuoti ir puošti tortus, pyragus.
* Kremas (valgis) – plaktos grietinėlės arba grietinės desertas, dažnai su priedais (vaisiais, šololadu).
* Kremas – saldus ir tirštas alkoholinis gėrimas su priedais (kiaušinių tryniais, grietinėle, kakava, vanile), likerio rūšis, pvz. grietinėlės likeris.

Panašūs:

* Kreminė – viena iš spalvų.
Ilis (reikšmės)

**Ilis** gali reikšti:
* Ilis – upė Vidurinėje Azijoje;
* Ilis (*Ill*) – upė Austrijoje, Reino intakas;
* Ilis (*Ill*) – upė Prancūzijoje, Reino intakas;
* Ilis (*Isle*) – upė Prancūzijoje, Dordonės intakas;
* Ilis (*Ely*) – miestas Anglijoje;
* Ilis (*Ely*) – upė Velse;
* Ilis (*Ely*) – miestelis JAV, Ajovoje;
* Ilis (*Ely*) – miestelis JAV, Minesotoje.
Iliganas

**Iliganas** () – miestas pietų Filipinuose, Mindanao salos šiaurės vakaruose, Šiaurinis Mindanao regione; uostas prie Boholio jūros Iligano įlankos. Geografiškai patenka į Šiaurės Lanao provinciją, bet administruojamas atskirai. Yra oro uostas. Pro jūrų uostą išvežama metalurgijos produkcija, mediena, kopra. Vystoma spalvotoji (aliuminio lydymas) ir juodoji metalurgija, medienos apdirbimas, chemijos (mineralinių trąšų, kalcio karbido), cemento pramonė. Apylinkėse auginami javai, bananai. Veikia technologijos institutas.

## Istorija
1609 m. Iligano gyvenvietę įkūrė vienuoliai augustinai. 1642 m. pastatyta Šv. Pranciškaus Ksavero tvirtovė. Miesto teisės Iliganui suteiktos 1950 m. Iki 2009 m. buvo Šiaurės Lanao provincijos sostinė.

## Šaltiniai
Jerzy Ertli

**Jurgis Ertlis** (; 1625 m. – 1697 m.) – austrų kilmės ATR mūrininkas, architektas gyvenęs Vilniuje ir Varmijoje.

## Biografija
Jurgis Ertlis gimė 1625 m. Veisenbacho mieste, Tirolio grafystėje..

Į Abiejų Tautų Respubliką jis atvyko 1665 m. 1655–1656 m. dalyvavo Biržų pilies rekonstrukcijos darbuose.

Nuo 1655 m. Vilniaus mūrininkų ir dailidžių cecho seniūnas.

Manoma, kad Ertlis dalyvavo, atnaujinant Vilniaus katedrą ir Gedimino pilies remonto darbuose. 1672 m. Jurgis Ertlis tapo Vilniaus miestiečiu. 1677 m. padėjo Jėzuitams, remontuojant Vilniaus šv. Jonų bažnyčią, sugriautą per karą. kaip atlyginimą gavo teisę naudotis trimis namais. Juose Ertlis gyveno 1668–1969 m., todėl tie namai dažnai buvo vadinami Ertlio namais (vienas namas šv. Jonų g. 7).

Didžiausias Jurgio Ertlio darbas buvo bažnyčios statyba Šv. Lipkoje. Statant banyčią, buvo dirbama trimis etapais: 1688 m. kovo 16 d. prasidėjo požeminės pastato dalies statyba ir buvo mūrinamos sienos iki 6 uolekčių aukščio. 1688 m. spalio 23 d. buvo pasirašyta antroji sutartis dėl bažnyčios sienų statymo iki 17,5 uolekčių (10,5 m – navos sienų aukščio). Trečioji pastato statybos sutartis buvo pasirašyta 1690 m. lapkričio 14 d. Buvo baigta nava, pastatytas fasado viršus su akmens elementais, rytinė viršūnė ir bokštai.
 
Jurgis Ertlis dirbo šv. Lipkoje iki 1964 ar 1696 m. Jis taip pat statė bažnyčią supančias koplyčias.

Jurgis Ertlis mirė Vilniuje 1697 m. kovo 18–28 d.

## Išnašos

## Literatūra
* Drėma Vladas. Jerzy Ertli – budowniczy wileński, 1980.
* Tomas Venclova. Vilniaus vardai. Vilnius: R. Paknio leidykla, 2017. ISBN 978-995-57367-21
Ilinojaus vandens kelias

**Ilinojaus vandens kelias** () – kanalizuotas vandens kelias Jungtinėse Amerikos Valstijose, Ilinojaus valstijoje, jungiantis Didžiuosius ežerus ir Misisipės upę. Prasideda Čikagoje, kur iš Mičigano ežero eina per Čikagos kanalą, tada – per Des Pleinso ir Ilinojaus upes. Ties Graftonu užsibaigia Misisipėje. Ilgis – 526 km.

1848–1849 m. buvo įrengtas Ilinojaus–Mičigano kanalas, bet 1900 m. pakeistas Čikagos kanalu. Pasikeitė ir kryptis – pirmuoju kanalu vanduo tekėjo iš Ilinojaus upės į Mičigano ežerą, o paskesniu – priešingai.

Įrengti 8 šliuzai. Ilinojaus vandens keliu daugiausia gabenami sunkieji kroviniai – akmens anglis, chemikalai, naftos produktai (link Čikagos), kukurūzai, sojos (link Naujojo Orleano, daugiausia eksportui).


Lockport1.jpg|Lokporto šliuzas
T J OBrien Lock and Dam.jpg|O'Brajeno šliuzas
Chicago Sanitary and Ship Canal,2010-01-23.jpg|Čikagos kanalas
Starved Rock Lock (COE) tow downbound.jpg|Laivyba Ilinojaus upėje


## Šaltiniai
Ilovaiskas

**Ilovaiskas** (, ) – miestas rytų Ukrainoje, Donecko srityje, 30 km į rytus nuo Donecko, jo aglomeracijoje. Nuo 2014 m. faktiškai valdomas Donecko Liaudies Respublikos. Praeina Charkovo–Taganrogo geležinkelis, vietinių geležinkelių atšakos. Dauguma gyventojų dirba geležinkelių aptarnavime; taip pat kepama duona.

## Istorija

Ilovaiskas įkurtas 1869 m., nutiesus geležinkelį. XX a. pr. tapo dideliu geležinkelių mazgu. 1938 m. suteiktas miesto statusas. 2014 m. ties Ilovaisku vyko nuožmūs mūšiai tarp Ukrainos karinių dalinių ir Donecko Liaudies Respublikos separatistų. Miestas buvo smarkiai apgriautas, bet DLR išlaikė kontrolę mieste.

## Šaltiniai
Pomada

**Pomada** (, iš  – medžio vaisius) – kvapus kosmetinis tepalas. Ji yra riebios, vaškinės konsistencijos medžiaga, naudojama šukuosenoms formuoti ir fiksuoti. Pomada suteikia plaukams struktūrą, žvilgesį ir glotnumą, ilgai išsilaiko. Norint ją visiškai pašalinti, tenka plaukus gerai išplauti, naudojant riebių plaukų šampūną. Pomados gaminamos dviejų rūšių – vaško arba vandens pagrindo.

## Istorija

Originalią pomadą XVIII ir XIX a. daugiausia sudarė meškos arba kiaulės taukai, praturtinti aromatizuojančiomis medžiagomis. 1873 m. buvo įsteigta britų įmonė „Morgan's Pomade“, kuri visame pasaulyje pardavinėjo plaukų priežiūros pomadas. 

Lanolinas, bičių vaškas ir petrolatumas buvo pradėti naudoti gaminant šiuolaikines pomadas. Dėl pomadų stiprinančiųjų savybių buvo sukuriamos skulptūrinės šukuosenos, tokios kaip „Pompadour“. Ilgalaikės drėkinamosios savybės pomadą darė populiaria tarp asmenų, turinčių afrikinės tekstūros plaukus. Pomada išpopuliarėjo tiek tarp moterų, tiek tarp vyrų. Rudolfas Valentinas ir kitos nebyliojo kino žvaigždės plaukus tepė briliantinu. Pomadai konkurenciją sudarė plaukų vaškas, tačiau vaškuoti plaukai ne taip blizgėjo ir neatrodė, kad būtų gerai sudrėkinti. Vėliau atsirado plaukų lakai ir geliai. Į plaukų gelį panašiausia vandens pagrindo pomada, tačiau ji tirštesnės konsistencijos, tad leidžia itin gerai suformuoti norimą šukuoseną, atrodo natūraliau, ilgai neišdžiūva.

## Populiariojoje kultūroje

* 1970–aisiais pomados tapo populiarios pasirodžius kino filmui „Briliantinas“ su jame vaidinusiu Džonu Travolta.
* Filme „O broli, kur tu esi? (2000) vienas iš pagrindinių aktorių, kurį vaidina Džordžas Klūnis, didelę reikšmę teikė prekės ženklo „Dapper Dan“ pomadoms.

## Šaltiniai
Ilovlia

**Ilovlia** () – upė Rusijoje, Saratovo ir Volgogrado srityse; Dono kairysis intakas. Prasideda Pavolgio aukštumoje, teka per ją į pietvakarius, lygiagrečiai su Volga (vietomis nuo jos tenutoldama per kelis kilometrus). Įteka į Doną šalia Ilovlios gyvenvietės, 83 km nuo Volgogrado.

Didesni intakai: Mokraja Olchovka, Didžioji Kazanka, Olchovka, Širiajus (dešinieji), Berdija (kairysis).

Vidutinis debitas 22 km nuo žiočių 9,6 m³/s. Laikosi užšalusi gruodį–kovą. Prie upės yra Petrov Valo miestas.

Senovėje Kamyšino–Petrov Valo apylinkėse buvo valka, per kurią vilkdavo laivus tarp Volgos ir Ilovlios upių.

## Šaltiniai
Tualetinis vanduo

**Tualetinis vanduo** () – parfumerijos gaminys, lengvo aromato kvepalai, kurių sudėtyje yra 5–15 % aromatinių junginių koncentracijos. Šie junginiai yra eteriniai aliejai, ištirpinti 80–90 % etilo alkoholyje. Nuo įprastų kvepalų skiriasi švelnesniu ir trumpiau išliekančiu aromatu, taip pat mažesniu eterinių aliejų kiekiu. Priklausomai nuo sudėtinių medžiagų, kvapas nuo pirmo papurškimo paprastai išsilaiko ne mažiau 2–3 valandų.

## Istorija

Kvepalai „Eau de toilette“, alkoholio pagrindu sukurti kaip odekolono pirmtakai, pirmą kartą buvo pagaminti XIV a. Manoma, kad vengrų kūrėjas juos skyrė Vengrijos karalienei Elžbietai (1305–1380). Šis tualetinis vanduo vadintas „Eau de la reine de hongrie“ arba Vengrijos vandeniu, kuriame buvo rozmarino žolelių, leidusių kvapui lėtai išgaruoti nuo odos. Tačiau kai kurie ankstyvieji mokslininkai, įskaitant Johaną Bekmaną, abejojo, ar jis buvo sukurtas Vengrijos karalienei. 

Prancūzijos karalius Liudvikas XIV (1638–1715) savo apdarams kvepinti naudojo kvapų mišinį, vadinamą „dangišku vandeniu“. Jį sudarė agarmedžio, muskuso, apelsinų, rožių vandens ir kiti prieskoniai.

Kai kurie tualetiniai vandenys kadaise buvo laikomi turinčiais medicininių galių. XIV–XVI a. vadinamasis „maro vanduo“ turėjo pagelbėti nuo buboninio maro. Žurnalas „Medical Record“ 1905 m. pranešė, kad tualetinio vandens purškimas atstato energiją, prarastą verslo, socialinėse ir buitinėse situacijose.

## Šaltiniai
Odekolonas

**Odekolonas** (,  – vanduo iš Kiolno) – kvapiųjų medžiagų spiritinis tirpalas, naudojamas kaip aromatizuojanti ir higienos priemonė. Tai lengvi, gaivūs arba vaisių kvapo aromatai, kuriuose yra 2–4 proc. eterinių aliejų, o kitas dalis sudaro alkoholis ir vanduo. Odekolono kvapas išlieka juntamas maždaug 2 valandas. Odekolono sudėtyje yra citrusinių aliejų mišinio, įskaitant citrinos, apelsino, tanžerino, klementino, bergamotės, žaliosios citrinos, greipfruto, raudonojo ir aitriojo apelsino aliejus. Jame taip pat gali būti nerolio, levandų, rozmarinų, čiobrelių, raudonėlio, petigreno (apelsinų lapų), jazmino, alyvuogių ir tabako eterinių aliejų.

## Istorija

Šie kvepalai buvo sukurti Kiolne (*Cologne*), Vokietijoje. Odekolono kūrėju laikomas italų kilmės parfumeris Johanas Farina (1685-1766), įsikūręs Kiolne ir čia įsteigęs parfumerijos manufaktūrą. Pirmą kartą pagamintas 1709 m., jis tapo bendriniu pavadinimu kvapiųjų preparatų, kuriuose eterinių aliejų tipinė koncentracija sudarė 2–5 %, kitą dalį – ekstraktų, alkoholio ir vandens mišinys. Kitas žymus odekolonas, tebegaminamas anksčiausiai nuo 1799 m., yra „4711“, taip pat sukurtas Kiolne.
 
Šiuolaikinėje Amerikos anglų kalboje terminas „odekolonas“ suprantamas kaip kvepalai, paprastai parduodami vyrams. Taip pat gali reikšti mažiau koncentruotą (bet labiau prieinamą) populiarių kvepalų versiją. 

### Alkoholio surogatas

Po 1812 m. karo odekolonas pateko į Rusiją, kur vietos parfumeriai, į jį pridėję tris eterinius aliejus – bergamotės, citrinos ir nerolio, – pradėjo vadinti „Troinoj“ ( – „Trigubas“). Po Spalio revoliucijos Rusijoje pagrindinis dėmesys buvo skiriamas labai pigių kvapų, kurie buvo vadinami „odekolonu“, masinei gamybai. Aišku, jie mažai ką bendro turėjo su J. Farinos produktu.  Per Pirmąjį pasaulinį karą, kai šalyje buvo įvestas sausas įstatymas, odekolonas pradėtas naudoti kaip alkoholio surogatas. Prekyba šiuo skysčiu buvo svarbus vaistinių ir parduotuvių pajamų šaltinis tiek Petrograde, tiek provincijoje. Kitas šio alkoholio surogato naudojimo pakilimas įvyko TSRS per 1980–ųjų kovos su alkoholiu kampaniją. Odekolonas išliko populiarus tarp rusų alkoholikų 2000-aisiais. Užsienio tyrėjai pateikė odekolono gėrimo pavyzdžių posovietinėse šalyse.


1885-Molanus-Flasche.JPG|Odekolonas „4711“ (1885)
4711 sculpture.jpg|Šiuolaikinis odekolonas „4711“
Troynoy Odekolon.jpg|Odekolonas „Troinoj“
PENHALIGON'S Eau de Cologne.jpg|Odekolonas „Penhaligon's“
Eau de Cologne Cordon Rouge COTY fles.JPG||Odekolonas „Cordon Rouge“ (1909)


## Šaltiniai
Wings (BTS albumas)

**„Wings“** – antrasis studijinis Pietų Korėjos vaikinų grupės BTS albumas korėjiečių kalba. Albumas 2016 m. spalio 10 d. buvo išleistas kompanijos „Big Hit Entertainment“. Buvo išleistos keturios skirtingos albumo versijos, kiekvienoje jų penkiolika takelių, o pagrindinis singlas „Blood Sweat & Tears“. Labai įkvėpta Hermano Hesės jaunuolių brandą aprašančio romano „Demian“, albumo idėja kalba apie gundymą bei augimą. Vėliau, 2017 m. vasario 13 d., albumas perleistas pavadinimu **„You Never Walk Alone“** ir tęsė „Wings“ albume pasakotą istoriją. Į perleisto albumo takelį įtrauktos trys naujos dainos, o pagrindiniai jo singlai buvo „Spring Day“ ir „Not Today“.

Abu albumai iš muzikos kritikų sulaukė teigiamų atsiliepimų. Kartu visame pasaulyje parduota 1,8 milijono fizinių albumo kopijų; taip albumas tapo to metu parduodamiausiu grupės albumu. Dėl didžiulio populiarumo, albumai BTS pelnė „milijoninių atlikėjų“ titulą. Pasak Gaon muzikos sąrašo, „Wings“ buvo perkamiausias 2016 m. albumas Pietų Korėjoje.

## Dainų sąrašas

## Šaltiniai
Losjonas

**Losjonas** (, iš  – prausimasis, apsiplovimas) – kosmetinė higienos priemonė kūno odos priežiūrai. Klasifikuojamas kaip kosmetinis preparatas ir gali turėti aromatą. Tai įvairių veikliųjų medžiagų (organinių rūgščių, vitaminų, sulčių, vaistinių augalų užpilų) ir kitų medžiagų vandens-alkoholio tirpalas. Losjonais paprastai vadinamos priemonės, skirtos drėkinimui, primenančios lengvus, skystus kremus, turinčios pienelio konsistenciją. Skirtingai nuo losjono, kremai ir geliai yra didesnio klampumo. Losjonai tepami ant odos švaria šluoste, vata arba marle. Daugelis losjonų, ypač rankų ir veido losjonai, naudojami ne tik kaip vitaminų nešėjai, bet ir odos drėkintojai. 

## Savybės

Turėdami savo sudėtyje alkoholio, losjonai pasižymi priešuždegiminėmis ir dezinfekuojančiomis savybėmis. Jie rekomenduojami tiems, kas turi riebią ir probleminę odą. Losjonų pagalba į odą gali būti įterpiami vaistai, pavyzdžiui, antibiotikai, antiseptikai, kortikosteroidai, priešgrybeliniai, priešuždegiminiai, apsauginiai (nuo saulės) ir kiti preparatai.

Be medicininės paskirties ir odos priežiūros priemonių, losjonai dažnai naudojami kaip masažo aksesuarai. Iš tų pačių ingredientų gali būti sukurti losjonai, kremai ir tepalai. Kremai yra patys patogiausi iš trijų, tačiau netinka naudoti galvos odai, o losjonas yra mažiau klampus ir tokiose vietose tinkamesnis. Daugelis vaistinių šampūnų iš tikrųjų yra losjonai. Losjonai gali būti užpurškiami ant odos paviršių ir, skirtingai nei kremais ar tepalais, galima gydyti didelius odos plotus.

Atlikdami savo pareigas, kai kurių profesijų atstovai dažnai turi nusiplauti rankas. Tokiems darbuotojams patariama naudoti drėkinančius losjonus, kad būtų išvengta dermatito ir kitų odos ligų. 2006 m. tyrimas parodė, kad drėkinamųjų losjonų naudojimas plaunant rankas žymiai sumažina odos šiurkštumą ir sausumą.

## Šaltiniai
Nimbarka

**Nimbarka** ( arba ***Šri Nimbarkačarja***, ) – XII a. Šiaurės Indijos vaišnavų teologas, gurus, dvasinės tradicijos (Nimbarka sampradajos), skirtos Krišnos ir Radhos garbinimui, pradininkas.

Nimbarka sukūrė naują vedantos filosofijos srovę – bhedabheda adavaita vedantą (*bhedābheda-advaita-vedanta*), kuri teigia, kad žmogus tuo pačiu metu yra ir atskiras (*bheda*) nuo Dievo, ir neatskiras (*abheda*), jam tapatus. Nimbarkos teologija bhaktinė – tikima, kad išsivadavimas galimas pasiekti tik per visišką atsidavimą Krišnai ir Radhai.

Svarbiausi veikalai:
* „Vedantaparidžitasaurabha“ („Dangiškojo vedantos medžio aromatas“ – „Brahmasūtros“ komentaras)
* „Sidhantaratna“ („Mokymo brangenybė“)
* „Dašašlokos“

## Šaltiniai
Najanarai

**Najanarai** ( arba ) – šventieji tamilų šaivistinėje tradicijoje. Kartu su vaišnavų šventaisiais alvarais, najanarai visoje Pietų Indijoje garbinami bhaktiniuose kultuose. Tai maždaug VI–VIII a. gyvenę poetai, savo eilėmis šlovinę Šivą, išreiškę jam begalinę meilę ir atsidavimą. Tamilų šaivų tradicija skaičiuoja 63 najanarus, o jų hagiografijos pateiktos XII a. veikale „Perija puranoje“ (*Periya-purāṇam* – „Didžioji istorija“).

Tarp najanarų minimi įvairiausių visuomenės sluoksnių atstovai – brahmanai, karaliai, bekasčiai, moterys, netgi vienas buvęs budistų vienuolis. Bhaktinėms tradicijoms tokia socialinė įvairovė būdinga, nes tikima, kad svarbiausia yra meilė Dievui, o ne apeigos ar visuomeninė hierarchija. Svarbiausias tarp najanarų laikomas VIII a. poetas Sundararas. Najanarai laikomi tobulo atsidavimo pavyzdžiais ir tebėra labai svarbūs tamilų šaivizme iki šiol.

Najanarų poezija patenka į rinkinius *Tirumurai*, *Tiruvačakam*, *Tevaram*, *Tirumantram* ir kt.

## Šaltiniai
Navaratrė

**Navaratrė** ( „devynios naktys“) – hinduistinė šventė, skirta deivei Durgai. Švenčiama daugiausia šiaurės Indijoje, devynias dienas (apie rugsėjo pabaigą–spalio pradžią). Bengalų kraštuose Navaratrė švenčiama kaip Durgos pūdža, o šiaurės ir vakarų Indijoje – kaip Rama Lyla arba Dašera. Kiekviename krašte šventimo tradicijos skiriasi, tačiau visur būdingai paminima kova tarp gėrio jėgų (Ramos, Durgos) ir tamsos demonų (Mahišos, Ravanos). Taip pat gaminamos masyvios dievų ir demonų skulptūros, joms talpinti – laikinos šventyklos pandanai. Navaratrės metu vyksta liturginiai vaidinimai, šokiai, šventųjų tekstų rečitavimai. Labiausiai švenčiama paskutinė, Dašeros diena, kai mūrčiai skandinami į vandenį, laidomi fejerverkai.

## Šaltiniai
LHS 3844 b

**LHS 3844 b** arba **Kuaꞌkua** – egzoplaneta, skriejanti apie raudonąją nykštukę LHS 3844. Nuo Saulės sistemos nutolusi 48,6 šviesmečio.

Ši planeta yra 2,25 karto masyvesnė už Žemę, o  jos spindulys – 1,32 karto didesnis. Teigiama, kad LHS 3844 b paviršius gali būti panašus į Mėnulio arba Merkurijaus. Planetos atmosfera greičiausiai labai reta arba jos apskritai nėra. Apie savo žvaigždę LHS 3844 b apskrieja per 11 valandų, jos orbitos spindulys – 0,00622 av. LHS 3844 b yra vadinamoji superžemė. Temperatūra joje siekia 805 (± 20,0) K.

Apie LHS 3844 b atradimą pranešta 2019 m. Planeta aptikta tranzitų metodu. LHS 3844 b yra vienintelė LHS 3844 sistemoje atrasta planeta.

## Šaltiniai